**Х.Сулаймонова номиаги Республика суд экспертизаси маркази томонидан 2021 йил давомида амалга оширилган ишлар тўғрисида МАЪЛУМОТ**

Марказга ҳисобот даврида суд-тергов органлари қарорлари(ажримлари) ҳамда жисмоний ва юридик шахсларнинг мурожаатлари асосида жами **38 731 та** (*1691 та ўтган йилдан қолдиқ билан бирга)* экспертизалар тайинланди.

Шундан **33 391 таси** бўйичаэкспертизахулосалари ва мутахассисфикрлари берилди. **4552 та** экспертизалар Марказ ваколатига кирмаганлиги ва тегишли услубиётлар йўқлиги сабабли экспертиза тайинлаган органларга ижросиз қайтарилди. **1 млн 659, 5 мингта** объектлар бўйича тадқиқотлар ўтказилиб, **721 999 та** саволлар ҳал этилди. **2479 та** экспертизалар ўрганиш жараёнида қолди.

Шуниндек, экспертиза ва умумлаштириш натижаси бўйича **1196 та** профилактик таклифлар берилди. Марказда **996 нафар** суд ва тергов органлари ходимлари тажриба алмашишди. Марказ ходимлари томонидан суд ва тергов органлари учун **440 маротаба** маъруза ва ўқув машғулотлари ўтказилди. Эксперт тажрибаси юзасидан **49 та** умумлаштиришлар ўтказилди.

Пуллик экспертиза ва мутахассис фикрлари бериш хизмати орқали Марказ ва вилоят бўлимлари томонидан **11 млрд 200 млн** ***(2020 йилда 5 млрд. 871 млн.)*** сўм маблағ туширилиб, пуллик экспертиза ва мутахассис фикрлари бериш орқали пуллик тушумлар 2020 йилнинг мос даврига нисбатан
**5 млрд 329 млн** сўмга кўпайган.

Суд экспертларининг малакасини ошириш ўқув маркази томонидан
**304 нафар** суд ва тергов органлари ҳамда турли ташкилотлар ходимларининг ҳуқуқий билимлари оширилди.

Шунингдек, ҳисобот даврида жами – **88 та** марказ ходимларининг мутахассислик йўналишлари бўйича (2-ҳафталик) малака ошириш курсларида малака оширилиши таъминланди.

**Норма ижодкорлиги ва аҳолининг ҳуқуқий саводхонлигини ошириш юзасидан амалга оширилган тарғибот тадбирлари бўйича:**

Марказ ва унинг вилоят бўлимлари томонидан экспертлик фаолияти бўйича берилган қонунчилик ҳужжатларига таклифлар асосида ҳисобот даврида жами 5 ta normativ-huquqiy hujjatlar loyihalari ishlab chiqildi. Мазкур норматив-ҳуқуқий ҳужжатлар лойиҳаларининг 1 taсини qonun, 1 taсини Prezident farmoni ва 3 taсини Vazirlar Mahkamasiнинг qarori loyihalari ташкил этиб, Ушбу лойиҳаларнинг 4 tasi норматив-ҳуқуқий ҳужжат сифатида qabul qilinди.

Аҳолининг ҳуқуқий саводхонлигини ошириш бўйича жами **1307 маротаба** тарғибот тадбирлари ўтказилган бўлиб, шундан, **504 таси** оммавий ахборот воситалари, хусусан **104 маротаба** телевидения, **60 маротаба** радио, **172 маротаба** газета ва журналлар ва **168 маротаба** веб-сайт ва ва бошқа ижтимоий тармоқлар орқали амалга оширилган тарғибот тадбирлари ташкил этади.

Шу билан бирга, жами **736 маротаба** оғзаки тарғибот тадбирлари ўтказилган бўлиб, шундан **351 таси** маъруза, **317 таси** давра суҳбатлари,
**16 таси** конфренция, **48 таси** семинарлар ҳамда **4 таси** уйма-уй бориб ўтказилган тарғибот тадбирларини ташкил этади.

Шунингдек, марказ томонидан ўтган 2021 йил давомида **10 турдаги** ёзма (адади 671 та) ва **57 турдаги** (адади 576 та) кўргазмали ҳуқуқий тарғибот тадбирлари амалга оширилди.

Бинобарин, 2021 йилнинг 30 июнь куни Х. Сулаймонова номидаги Республика суд экспертиза маркази ташкил этилганлигининг **70 йиллиги** муносабати билан **“Суд экспертиза: кеча ва бугун”** Форуми ташкил этилиб, Х.Сулаймонова номидаги Республика суд экспертиза маркази ташкил этилганлигининг 70 йиллиги муносабати билан Марказ ҳақидаги ҳужжатли фильм тайёрланди.

Бундан ташқари, Марказнинг ижтимоий тармоқлардаги саҳифаларида **“Sudex дан гапирамиз”** ва **“Эксперт жавоби”** номли янги рукнлар яратилиб, унда эксперт ходимлар томонидан фуқаролардан келиб тушган саволларга аудио ва видео кўринишида жавоб берилиши йўлга қўйилди.

**Жисмоний ва юридик шахсларнинг мурожаатларини кўриб чиқиш соҳасида:**

Ҳисобот даврида Марказ ва вилоят бўлимларига жисмоний ва юридик шахслар томонидан жами **834 та** мурожаатлар *(742 та ариза, 92 та шикоят)* келиб тушган бўлиб, мазкур мурожаатларнинг **809 таси** ёҳуд 97 фоизи ҳал этилди.

Ҳал этилган мурожаатларнинг **255 таси** яъни 31 фоизи қаноатлантирилган бўлса, **553 та** мурожаат юзасидан мурожаат муаллифигаҳуқуқий тушунтириш берилган ва 1 та мурожаат рад этилган.

Шунингдек, **18 та** мурожаатваколат доирасида кўриб чиқиш учунтааллуқлилигига кўра бошқа ташкилотга юборилган ҳамда **3 та** мурожааткўрмасдан қолдирилган. **6 та** мурожаат ўрганиш ҳолатида қолдиқ бўлиб ўтган.

**Илмий-тадқиқот ишлари фаолияти бўйича.**

Марказда ташкил этилган Илмий-тадқиқот бўлими томонидан ҳисобот даврида илмий-тадқиқот ишларини олиб бориш бўйича Марказнинг экспертлик фаолияти билан шуғулланувчи бўлим ва лабораториялари ҳамда бир қатор олий таълим муассасалари ҳамкорлигида жами **23 та** илмий-тадқиқот ишларининг мавзулари белгиланиб, иш режалар тасдиқланди.

Шунингдек, мазкур иш режаларда белгиланган экспертизаларини жорий қилиш бўйича илмий-тадқиқот ишлари олиб борилиб, **Sud-psixologik ekspertizasi, Sud-soliq ekspertizasi, Oziq-ovqat mahsulotlarini baholash ekspertizasi** жорий этилди.

O‘zbekiston Respublikasi Fanlar akademiyasining ilmiy-tadqiqot muassasalari va Oliy ta’lim muassasalari bilan hamkorlikda **27 ta uslubiy qo‘llanma va tavsiyalar** ishlab chiqildi.

Х.Сулаймонова номидаги Республика суд экспертизаси марказининг
**70 йиллиги** муносабати билан Марказда **“Амалий ҳуқуқшунослик”** кафедраси ташкил этилди.

Суд экспертлик фаолиятида амалга оширилаётган ислоҳотлар ва илмий ишлар тўғрисидаги янгиликлар ҳамда маълумотларни ёритиб бориш мақсадида Марказ фаолиятида илк бор босма ва электрон шаклда **“Ўзбекистон суд экспертизаси”** илмий журнали чиқарилиши йўлга қўйилди.

Ўзбекистон Республикаси Бош прокуратура академияси билан ҳамкорликда терговга қадар текширув, суриштирув ва дастлабки тергов органлари ҳамда суд ходимлари учун суд-экспертларига бериладиган наъмунавий саволлар, қарор ва ажрим нусҳалари ҳамда керакли бошқа маълумотлар жамланган **“Республика суд экспертизаси марказининг суд-экспертиза имкониятлари бўйича электрон қўлланма”** тайёрланди.

**Сифат менеджменти тизими фаолияти бўйича:**

Hujjatlar kriminalistik ekspertizasi laboratoriyasi va Sud fonografiya ekspertizasi laboratoriyalari **ISO/IEC 17025:2019** xalqaro standarti talablariga ko‘ra akkreditasiyadan o‘tishga tayyorlandi.

Марказнинг Одам ДНКси суд биологик экспертизаси ва Материаллар, ашёлар ва буюмлар криминалистик экспертизаси лабораторияларининг 2021 йилга мўлжалланган сифат назоратни таъминлаш дастури ишлаб чиқилди.

Ҳужжатлар криминалистик экспертизаси лабораторияси фаолиятида фойдаланиш учун Видеоспектральный компаратор **"Регула 4308",** тринокулярный стереомикроскоп **"Регула 5003"** ва раманспектрометр **"Renishaw"** харид қилинди.

**Кадрлар фаолияти бўйича.**

Марказнинг штатлар жадвали мувофиқ **ходимлар сони 222,5 та**ни ташкил этади.

Жумладан, бошқарув ходимлари **169 та** (рахбарият 3 та, бўлим бошлиқлари 29 та, мутахассислар 20 та, экспертлар 117 та) ҳамда техник ходимлар **33 та** ва хизмат кўрсатувчи ходимлар **20,5 та**ни ташкил этади.

Ҳозирда штатларда ҳақиқатда ишлаётган ходимлар сони **216 та**ни ташкил этиб, шундан бошқарув ходимлари 167 та, техник ходимлар 28 та ва хизмат кўрсатувчи ходимлар 21 тани ташкил этади.

Ходимлар меҳнатини муносиб рағбатлантириш ва уларнинг ижтимоий ҳимоясини янада кучайтириш мақсадида **158 нафар** ходимга нисбатан тегишли рағбатлантиришлар қўлланилди.

Бинобарин, 1 нафар ходим Давлат мукофоти, 30 нафар ходим кўкрак нишони ва бошқа давлат бошқарув органларининг эсдаликлари билан тақдирланди ҳамда 22 нафар ходим Ўзбекистон Республикаси Адлия вазирлиги томонидан, 105 нафар ходим Марказ томонидан рағбатлантирилди.

Шунингдек, 28 нафар ходимга навбатдаги мартаба даражалари берилди.

Ҳозирда Марказда жами 17,5 та вакант лавозимлар мавжуд бўлиб, бу ходимлар сонига нисбатан **6,8 фоиз**ни ташкил қилади, бинобарин 11 та бошқарув ходимлари (2 та бўлим бошлиғи, 7 та эксперт лавозими, 2 та мутахассис), 6,5 та техник ва хизмат кўрсатувчи штат бирликлари вакант ҳисобланади.

Марказдаги вакант лавозимларни муносиб кадрлар билан тўлдириш мақсадида Марказнинг расмий веб-сайти ҳамда **vacancy.adliya.uz** сайтларида тегишли эълонлар жойлаштирилиб, ушбу эълонлар доирасида 2021 йилда **жами 12 та танлов** ўтказилди.

Хусусан, ўтказилган танловларда иштирок этиш учун 381 нафар номзодлар ҳужжат топширган бўлиб, шундан 14 нафар номзод танловдан муваффоқиятли ўтди ва ишга қабул қилинди.

Вакант лавозимларни муносиб кадрлар билан тўлдириш мақсадида Ўзбекистон Миллий университети, Тошкент Архитектура ва қурилиш институти, Тошкент давлат юридик университетлари ва бошқа (жами 23 та) олий таълим муассасалари билан ҳамкорлик қилинмоқда.

**Халқаро ҳамкорлик бўйича.**

Марказ томонидани ўтган 2021 йил давомида халқаро ташкилотлар билан алоқаларни янада мустаҳкамлаш борасида кенг қамровли ишлар амалга оширилди.

Бинобарин, Qozog‘istonva O‘zbekiston Adliya vazirliklari o‘rtasida sud ekspertiza sohasida hamkorlik qilish to‘g‘risida anglashuv memorandumi ҳамда **Ukraina Adliya vazirligining “Xizmat ko‘rsatgan professori N.S.Bokarius nomidagi sud ekspertiza instituti” Milliy ilmiy markazi** bilan hamkorlik to‘g‘risidagi memorandum imzolandi.

Шунингдек, **Turkiya, Malayziya, Hindiston** va **Armaniston sud ekspertiza muassasalari** bilan hamkorlik o‘rnatish bo‘yicha kelishuvga erishildi.

Markazning **14 nafar** xodimlari Ukraina Adliya vazirligining “Xizmat ko‘rsatgan professori N.S.Bokarius nomidagi sud ekspertiza instituti” Milliy ilmiy markazida Oziq ovqat maxsulotlarini baholash ekspertizasi bo‘yicha o‘qitilib, sertifikatga ega bo‘ldi.

Covid-19 пандемияси муносабати билан Марказ ходимларининг хорижий давлатларда ташкил этилган тадбирларга онлайн иштирок этиш амалиёти жорий этилиб, **1 nafar** xodim Turkiya, **1 nafar** xodim Germaniya va
**1 nafar** xodim Rossiya Federasiyasida muddatli stajirovka va malaka oshirish kurslarida ishtirok etishi ta’minlandi.

**Жамоатчилик билан алоқалар бўйича.**

Марказ томонидан ҳисобот даврида жамоатчилик билан алоқаларни кучайтириш ва суд экспертлик соҳасида амалга оширилаётган ишлар билан аҳолини хабардор қилиш борасида бир қатор ишлар амалга оширилди.

Х. Сулаймонова номидаги Республика суд экспертиза маркази ташкил этилганлигининг **70 йиллиги** муносабати билан Марказ ҳақидаги **ҳужжатли фильм** тайёрланди.

2021 йилнинг 30 июнь куни Х. Сулаймонова номидаги Республика суд экспертиза маркази ташкил этилганлигининг 70 йиллиги муносабати билан **“Суд экспертиза: кеча ва бугун”** Форуми бўлиб ўтди. Форумда ОАВ вакиллар, Ўзбекистон Республикаси Адлия Вазирлиги, Бош прокуратура, Олий суд, Давлат божхона қўмитаси, Ички ишлар вазирлиги, UNODCнинг Марказий Осиё бўйича минтақавий вакиллари, Республика суд-тиббий экспертиза илмий-амалий маркази ва бошқа бир қатор давлат органлари ва ташкилотлари вакилларининг иштироки таъминланди.

Шу билан бирга, Форум давомида Марказда **“Ўзбекистон суд экспертизасининг тарихи”** музейи ташкил этилди.

Бундан ташқари, Марказ фаолиятини ҳамда соҳага оид қабул қилинган норматив ҳуқуқий ҳужжатлар мазмун моҳиятини кенг оммага ёритиб бориш орқали халққа янада яқин бўлиш мақсадида ҳар чорак якуни билан ОАВ иштирокида Матбуот анжуманлари ўтказиб келинмоқда.

**Ахборотлаштириш соҳасида.**

Марказ фаолиятида суд-экспертлик соҳасига замонавий ахборот технологиялари ва инновацияларни кенг жорий қилиш, аҳолига суд-экспертлик фаолиятига доир маълумотларни етказишга қаратилган суд-экспертиза ахборот портали ва [www.sudexpert.uz](http://www.sudexpert.uz) тизими ҳамда телеграм тармоғида ишловчи **“@sudex\_bot”** ишлаб чиқилди.

Ўзбекистон Республикаси Президентининг 2021 йил 24 июлдаги “Давлат хизматлари кўрсатиш инфратузилмасини такомиллаштириш ва аҳолининг давлат хизматларидан фойдаланиш имкониятларини кенгайтириш чора-тадбирлари тўғрисида”ги ПФ-6269-сон Фармони ижроси юзасидан давлат суд эксперти сифатида аттестациядан ўтказиш бўйича давлат хизматлари кўрсатишнинг маъмурий регламенти лойиҳаси ишлаб чиқилиб, келишиш ва тасдиқлаш учун алоқадор вазирлик ва идораларга киритилди.

Ўзбекистон Республикаси Президентининг 2021 йил 17 январдаги “Суд-экспертлик фаолиятини янада такомиллаштириш чора-тадбирлари тўғрисида” ПҚ-4125-сон Қарорига асосан Марказ фаолиятида 2021 йилдан бошлаб **“rsem.uz” суд экспертизаси ҳисобини юритиш тизими** жорий қилинди.

Ҳозирда суд экспертлари ва экспертиза тўғрисидаги маълумотларни йиғиш, уларга ишлов бериш жараёнларини комплекс автоматлаштиришни таъминлашга мўлжалланган **«E-ekspertiza»** ягона электрон ахборот тизими ишга тушириш бўйича тегишли ташкилотлар билан ҳамкорлик амалга оширилб борилмоқда.